**วิสัยทัศน์ (Vision)**

โรงเรียนมีคุณภาพและมีมาตรฐานการศึกษา มุ่งเน้นนักเรียนเป็นคนเก่ง คนดี มีคุณธรรม น้อมนำเศรษฐกิจพอเพียง และเป็นคนไทย 4.0

**พันธกิจ (Mission)**

1. ส่งเสริมและสนับสนุนให้นักเรียนเกิดการเรียนรู้อย่างเต็มศักยภาพ

2. ส่งเสริมและสนับสนุนให้ครูสามารถจัดการเรียนการสอนที่เน้นผู้เรียนเป็นสำคัญ

3. พัฒนาโรงเรียนให้เป็นแหล่งเรียนรู้คุณภาพมีสภาพแวดล้อมเอื้อต่อการมีสุขภาวะที่ดี

4. พัฒนาระบบการบริหารจัดการและการประกันคุณภาพภายในให้เป็นโรงเรียนคุณภาพ

**เป้าประสงค์ (Goal)**

1) นักเรียนมีพัฒนาการเหมาะสมกับวัย มีความสามารถในการเรียนรู้ เป็นคนไทย 4.0 เป็นคนเก่ง คนดี มีคุณธรรม จริยธรรม ค่านิยมที่ดีงาม มีความเป็นไทย มีทักษะชีวิตแห่งศตวรรษที่ 21 มีความคิดสร้างสรรค์ สามารถปรับตัวเองให้ใช้ชีวิตในโลกแห่งการเปลี่ยนแปลงที่เกิดขึ้นและดำเนินชีวิตตามหลักปรัชญาเศรษฐกิจพอเพียง

2) มีการปรับปรุงและพัฒนาหลักสูตรการจัดการเรียนการสอนที่เน้นผู้เรียนเป็นสำคัญ ครูเป็นครูยุคใหม่ มีการวัดผลและประเมินผลอย่างหลากหลาย มีการนำนวัตกรรมเทคโนโลยีสารสนเทศแพลตฟอร์มดิจิทัล มาใช้ในการจัดการเรียนการสอนมีความสามารถในการสร้างนวัตกรรมหรือ นำนวัตกรรมใหม่มาพัฒนาการจัดการเรียนการสอน

3) มีการปรับปรุงพัฒนาโรงเรียนให้เป็นแหล่งเรียนรู้คุณภาพ มีการนำระบบเทคโนโลยีสารสนเทศแพลตฟอร์มดิจิทัล มาใช้ในการจัดการเรียนการสอนและระบบบริหารจัดการอย่างมีคุณภาพ พัฒนาบริเวณโรงเรียน อาคารเรียน อาคารประกอบ ห้องน้ำ สนามกีฬา ให้มีความสะอาด ร่มรื่นและปลอดภัย เพื่อให้เอื้อต่อการมีสุขภาวะที่ดี

4) มีการบริการจัดการที่มีคุณภาพและมีระบบการประกันคุณภาพภายในที่มีมาตรฐาน โดยการนำหลักธรรมาภิบาลมาใช้ในการปฏิบัติงาน ตามพระราชกฤษฎีกาว่าด้วยหลักเกณฑ์และวิธีการบริหารจัดการที่ดี พ.ศ. 2546 และปฏิบัติงานตามวงจรคุณภาพ PDCA สร้างค่านิยมให้เป็นคนเคารพกฎหมายมีความรับผิดชอบต่อส่วนรวมและมีจิตสาธารณะ

**ยุทธศาสตร์/กลยุทธ์ (Strategy)**

**ยุทธศาสตร์1 การพัฒนาคุณภาพนักเรียน**

**กลยุทธ์** 1 ส่งเสริมและสนับสนุนปัจจัยพื้นฐานให้กับนักเรียน วัสดุอุปกรณ์การเรียนการสอน และค่าใช้จ่ายในการจัดกิจกรรมเพื่อพัฒนาคุณภาพของนักเรียน เช่น กิจกรรมวิชาการ กิจรรมลูกเสือเนตรนารี กิจกรรมส่งเสริมคุณธรรมและบำเพ็ญประโยชน์ กิจกรรมการไปทัศนศึกษา และกิจกรรม ICT

**กลยุทธ์ 2** ส่งเสริมและสนับสนุนให้นักเรียนเรียนรู้อย่างเต็มศักยภาพ เช่น โครงการเรียนรู้สู่โลกกว้างให้สิ่งรอบข้างเป็นครู กิจกรรมวันภาษาไทยแห่งชาติ วันสุนทรภู่ โครงการขับเคลื่อนกระบวนการคิดสู่ห้องเรียน กิจกรรมพัฒนาศักยภาพผู้เรียนวิชาคอมพิวเตอร์ กิจกรรมการนำเสนอและให้ความรู้วิทยาศาสตร์ผ่านการแสดง (Science Show) โครงการยกระดับผลสัมฤทธิ์ทางการเรียน 8 กลุ่มสาระ กิจกรรมวันคริสต์มาส

**กลยุทธ์ 3** ส่งเสริมและสนับสนุนนักเรียนให้เป็นประชาชนคนไทยที่สมบรูณ์เป็นคนที่มีวินัยมีความซื่อสัตย์เสียสละต่อส่วนรวมมีความภูมิใจในความเป็นไทยและน้อมนำหลักปรัชญาเศรษฐกิจพอเพียงเช่น โครงการส่งเสริมผู้เรียนมีคุณธรรม จริยธรรมและค่านิยมที่พึงประสงค์ กิจกรรมค่ายคุณธรรม กิจกรรมสถานศึกษาสีขาวปลอดยาเสพติดและอบายมุข กิจกรรมวันไหว้ครู กิจกรรมโรงเรียนคุณธรรม กิจกรรมวันเฉลิมพระชนมพรรษา ร. 10 และสมเด็จพระบรมราชินี โครงการส่งเสริมลักษณะนิสัยด้านสุขภาวะ กีฬาศิลปดนตรีและนาฏศิลป์ กิจกรรมส่งเสริมคุณภาพ ลดโรค ปลอดภัย เพิ่มสุข วัยใส กิจกรรมนาฏอนุรักษ์ กิจกรรมกีฬาต้านยาเสพติด กิจกรรมพัฒนากีฬาเยาวชนจังหวัดราชบุรีสู่ความเป็นเลิศ โครงการส่งเสริมการเรียนรู้ตามหลักปรัชญาเศรษฐกิจพอเพียง

**กลยุทธ์ 4** ส่งเสริมและสนับสนุนการพัฒนาคุณภาพจัดการศึกษาสู่มาตรฐานสากล เช่น โครงการจัดการศึกษาสู่มาตรฐานสากล กิจกรรมจัดทำศูนย์การเรียนสู่ประชาคมอาเซียนการจัดการเรียนรู้ภาษาอังกฤษและภาษาที่สามจากครูชาวต่างประเทศหรือได้รับการเข้าค่ายฝึกทักษะภาษาต่างประเทศ เพื่อให้ตระหนักและตื่นตัวต่อการเป็นคนไทยในภูมิภาคเอเชียอาคเนย์และประชาคมโลก

**กลยุทธ์ 5** ส่งเสริมและสนับสนุนให้นักเรียนเรียนรู้โดยใช้นวัตกรรมเทคโนโลยีสารสนเทศแพลตฟอร์มดิจิทัลเพื่อการเรียนรู้ในศตวรรษที่ 21 และปลูกฝังค่านิยมการใช้สื่ออย่างสร้างสรรค์ เช่น โครงการอบรมการจัดการเรียนการสอนและวัดผลระบบออนไลน์

**กลยุทธ์ 6** ส่งเสริมและสนับสนุนให้มีการจัดระบบดูแลช่วยเหลือนักเรียนอย่างมีประสิทธิ์ภาพ เช่น เช่น โครงการประสานสัมพันธ์สร้างสรรค์การศึกษา กิจกรรมรอบรั้วด่านทับตะโกกิจกรรมเยี่ยมบ้าน กิจกรรมแก้ไขปัญหายาเสพติด ปัญหาการเรียนปัญหานักเรียนขาดแคลนทุนทรัพย์ การให้ทุนการศึกษาและการแนะแนวการศึกษา

**ยุทธศาสตร์ 2 พัฒนาศักยภาพของข้าราชการครูและบุคลากรทางการศึกษา**

**กลยุทธ์ 7** ส่งเสริมและสนับสนุนการพัฒนาศักยภาพของครูและบุคลากรทางการศึกษาให้มีความสามารถในการจัดการเรียนการสอน เป็นครูยุคใหม่ มีความสามารถในการวัดผลประเมินผล อย่างหลากหลาย สามารถสร้างนวัตกรรมและมีการนำนวัตกรรมเทคโนโลยีสารสนเทศแพลตฟอร์มดิจิทัลมาใช้ในการพัฒนาการจัดการเรียนการสอนและระบบการดูแลช่วยเหลือนักเรียน เช่น โครงการพัฒนารูปแบบการจัดกระบวนการเรียนรู้ โครงการพัฒนาครูสู่มาตรฐานวิชาชีพ

**กลยุทธ์ 8** ส่งเสริมและสนับสนุนให้ข้าราชการครูและบุคลากรทางการศึกษาให้มีความก้าวหน้าในการปฏิบัติงาน มีการทำงานเป็นทีม มีการแลกเปลี่ยนเรียนรู้ มีการเผยแพร่ผลงาน มีการขอเครื่องราชอิสริยาภรณ์ การขอเลื่อนวิทยฐานะ การมอบเกียรติบัตร การอบรมพัฒนา การศึกษาดูงานและการให้รางวัลเป็นขวัญกำลังใจ

**ยุทธศาสตร์ 3 พัฒนาโรงเรียนให้เป็นแหล่งเรียนรู้คุณภาพ**

**กลยุทธ์ 9**  ส่งเสริมและสนับสนุนให้มีการพัฒนาโรงเรียนให้เป็นแหล่งเรียนรู้คุณภาพ มีการปรับปรุงอาคารสถานที่ อาคารเรียน อาคารประกอบ สนามกีฬา ห้องน้ำ ให้มีความสะอาดร่มรื่นและปลอดภัยเอื้อต่อการมีสุขภาวะที่ดี เช่น โครงการพัฒนาอาคารสถานที่และสิ่งแวดล้อม กิจกรรมสร้างเสริมบรรยากาศที่เอื้อต่อการเรียนรู้ กิจกรรมกำจัดขยะภายในโรงเรียน โครงการสภาพแวดล้อมดีสุขภาพดีชีวีมีสุขสนุกกับการเรียน กิจกรรมห้องเรียนธรรมชาติ

**กลยุทธ์ 10** ส่งเสริมและสนับสนุนให้มีการนำนวัตกรรมเทคโนโลยีสารสนเทศแพลตฟอร์มดิจิทัลมาใช้ในระบบการบริหารจัดการและระบบการจัดการเรียนการสอนในห้องเรียน ห้องสมุดและสถานที่ต่างๆ เพื่อพัฒนาให้เป็นโรงเรียนคุณภาพ เช่น กิจกรรมพัฒนาห้องปฏิบัติการคอมพิวเตอร์

**ยุทธศาสตร์ 4 พัฒนาระบบบริหารจัดการและการประกันคุณภาพภายใน**

**กลยุทธ์ 11** ส่งเสริมและสนับสนุนให้มีการบริการจัดการโรงเรียนให้มีประสิทธิภาพโดยการนำหลักธรรมมาภิบาลมาใช้ในการบริหารงานให้เป็นไปด้วยความเรียบร้อยตามพระราชกฤษฎีกาว่าด้วยหลักเกณฑ์และวิธีการบริหารจัดการบ้านเมืองที่ดี พ.ศ. 2546 เช่น กิจกรรมการจัดทำเอกสารทางการเงินและพัสดุ การตรวจสอบการเงินการบัญชีและพัสดุ การจัดทำทะเบียนการเงิน การรายงานเงินคงเหลือต่อหน่วยงานต้นสังกัด

**กลยุทธ์ 12** ส่งเสริมและสนับสนุนการพัฒนาระบบการประกันคุณภาพภายในโรงเรียนให้มีคุณภาพ โดยการปฏิบัติงานตามวงจรคุณภาพ PDCA เพื่อให้การปฏิบัติงานมีประสิทธิภาพ ถูกต้อง โปร่งใส ตรวจสอบได้ ประหยัดและคุ้มค่า และสร้างค่านิยมให้ครู บุคลากรและนักเรียนเป็นคนเคารพกฎหมาย มีความรับผิดชอบต่อส่วนรวมและมีจิตสาธารณะ เช่น โครงการพัฒนาระบบคุณภาพการบริหารจัดการ กิจกรรมการพัฒนางานสารสนเทศเพื่อการบริการ กิจกรรมจัดทำแผนพัฒนาและแผนปฏิบัติการประจำปี กิจกรรมพัฒนาสำนักงาน 4 ฝ่าย โครงการพัฒนาระบบประกันคุณภาพภายใน กิจกรรมประชุมอบรมสัมมนาเรื่อง การประกันคุณภาพการศึกษา